cyanic-selkie/wikianc huggingface dataset:
Kjendis
Ein kan bli kjend gjennom enkelthandlingar (som å gå på ski til Sørpolen), leveveg (som å spela i store filmar) eller avstamming (som å høyra til ein kongeleg familie). Å vera kjendis kan vera sjølvforsterkande, ved at ein kjend person stadig blir vist fram i media og dermed blir kjend av endå fleire.
Haglette
Mjølka som vert brukt er best når ho kjem rett frå kyrne, altså korkje pasteurisert eller homogenisert. Mjølka vert varma til 37-38° Celsius, så har ein i kjese (osteløype) i forholdet ei teskei til ti liter mjølk. Blandinga står roleg i ein til halvannan time. Så skjer ein opp ostemassen i ruter i kjelen og varmar opp til kokepunktet. Dette skal så kokast inn til det er att kring ein tredel av den opphavlege mengda. Då skal ho ha ein gyllenbrun farge og smaken skal minne om prim. Denne oppskrifta kjem frå Vinje kommune, nærare bestemt frå Høgetveit.
Kjendis
Ordsoge
«Kjendis» er eit nyord som blei skapt i det svenske fjernsynsprogrammet «Skäggen» i 1963 og deretter lånt inn til norsk.
Annette
Annette og Anette er kvinnenamn av fransk opphav. På fransk er siste e-en stum, og på norsk finst namna òg med stavemåten Annett og Anett.
Annette er ei kjæleform av Anne med tydinga 'vesle Anne'. Namnet kan òg vera ein variant av Antoinette.
Annette har svensk namnedag den 9. september og norsk namnedag den 9. desember.
Bruk
Anette var eitt av dei mest populære døypenamna i Noreg på 1980-talet.
Josef Terboven sine kommissariske statsrådar
Tysk kommissarische Staatsräte er eigentleg mellombels eller «konstituerte statsråder», som vart nytta i tyske dokument på norsk. Uttrykket «kommissariske statsråder» har trass i dette festa seg.
Frå Terboven si side var ordninga eit kompromiss. Han hadde ynskt direkte tysk styre, og ville for all del ikkje ha Quisling i ei leiarrolle. Quisling hadde stønad frå Hitler, og kunne ikkje sjåast vekk frå.
Fotballklubben Bodø/Glimt
Bodø/Glimt er ein fotballklubb som speler i den norske Eliteserien. Laget held til på Aspmyra stadion i Bodø. Noverande hovudtrenar er.
Historie
Fotballklubben Bodø/Glimt vart stifta i 1916. Fotballen vart introdusert relativt seint i Bodø. Nabobyar som Narvik og Mo hadde stifta sine klubbar tidlegare. Men i 1916 fekk Bodø fotballaget sitt då fotballklubben Glimt vart stifta. Glimt var òg namnet til klubben i mange år, men det viste seg at ein klubb i Orkdal alt hadde namnet «Glimt» og dermed måtte klubben legge til «Bodø». Mange bodøværingar kallar framleis Bodø/Glimt for berre Glimt.
Dei første åra
Ein av dei som var med på å stifte Glimt i 1916 var Erling Tjærandsen. Han vart den første leiaren til klubben og seinare æresmedlem. Fordi Bodø berre hadde eitt fotballag, var den første kampen til Glimt mot Bodø Gymnas, ein kamp Glimt vann. Første tittel kom i 1919 då Glimt vart kretsmeister i Nordland. Derimot fall interessa og Glimt mista oppslutning på 1920-talet. Klubben sleit med dårleg økonomi og det vart snakka om å innlemme Glimt i allidrettsklubben Bodø & Omegnens Idrettsklubb. Det vart derimot aldri noko meir enn med praten om innlemming.
Nord-Noreg får innpass - under tvil
Det er fotballklubbar i Noreg som har vunne meir og som i større grad har sett preget sitt på norsk fotballhistorie enn Bodø/Glimt. Men det er ikkje mange som i nyare tid har opparbeidd ein slik status og vorte eit slikt symbol og identitetsfaktor for ein heil landsdel, innbyggjarane deira og næringslivet. Denne effekten kan kanskje òg delvis tilskrivast NFF som lengje nekta nordnorske lag å delta i cup- og seriemeisterskapen.
Ein ny epoke starta i 1963, då nordnorske klubbar for første gongen fekk høve til å delta i NM-cupen. I den første sesongen sin i cupen spelte Glimt seg heilt fram til kvartfinalen. Glimt slo Norild 7-1 i første runden. Dei to neste rundane måtte Bodø/Glimt spele borte mot og, begge var topplag frå Trondheim og begge vart slått på Lerkendal Stadion. I kvartfinalen meinte mange at Glimt skulle ha heimekamp, men vart likevel sett opp med bortekamp mot toppklubben frå Oslo. Glimt vart slått 1–0 av Frigg på eit fullsett Bislett stadion. Dette var likevel for dei fleste nordlendingane som å oppleve ein ny frigjeringsdag. Etter kampen stod 300-500 nordlendingar, som tidlegare ikkje hadde lete røysta si høyre i hovudstaden, igjen på Bislett og song «Å, eg veit meg eit land, langt der oppe mot nord. Der eg gjerne er gjest, der mitt hjarte er fest.» Bodø/Glimt hadde bevist at nordnorske lag kunne konkurrere på toppnivå berre dei fekk lov til å delta.
Bodø/Glimt er det einaste laget frå Nord-Noreg som har delteke i cupen i alle år. Frå 1963 då alle norske lag har hatt høve til å kvalifisere seg til deltaking i cupen har Bodø/Glimt delteke alle 46 sesongar, like etter følgje Tromsø IL som har delteke 41 gonger. Bodø/Glimt er elles eitt av tre nord-norske lag som har spelt i den øvste divisjonen. Dei to andre er Tromsø IL og Mjølner frå Narvik.
Nord-Noreg, Glimt og toppserien
Først i 1972 fekk nordnorske lag høve til å kvalifisere seg til allnorsk fotball. Delinga av norsk fotball før 1972 hadde nok delvis årsak i dårleg samferdsel mellom nord og sør, men òg ei oppfatning i Noregs Fotballforbund om eit dårlegare nivå på dei nordnorske laga. I tida fram til 1972 vart Bodø/Glimt Nord-Noregsmeister ni gonger.
Sjølv om nordnorske lag på papiret fekk delta i toppserien frå 1972 fortsette Fotballforbundet forskjellsbehandlinga overfor dei nordnorske laga. Frå 1973 var det tre 2.-divisjonsavdelingar i Noreg, to sørnorske og ei nordnorsk. Seriesystemet var slik at dei to vinnarane i dei sørnorske avdelingane vart direkte kvalifisert til toppdivisjonen, medan vinnaren av den nordnorske avdelinga måtte inn i ein ekstra kvalifiseringsomgang med andrelaga frå sør-avdelingane. Dette merkelege kvalifiseringssystemet medførte at Glimt måtte – som avdelingsvinnar – ut i kvalifisering både i 1974 og i 1975. Dette trass i at Glimt ikkje tapte ein einaste seriekamp verken i 1974 eller i 1975. I 1975 vart Bodø/Glimt til og med Noregsmeister og vann alle kampane i serien. I Fotballforbundets offisielle jubileumsbok ''Fotball! Noregs Fotballforbund 100 år'' blir seriesystemet omtalt slik: «Landsdelen hadde fått eit svært så godt fotballag der hardtarbeidande lokale spelarar var blanda med heimvendte søner med heltestatus som måtte overkome ikkje berre motstandarar på banen, men òg eit djupt urimeleg seriesystem. Urettferda i dette beviste Glimt gjennom sine cup-prestasjonar». Først frå 1979 vart seriesystemet lagt om slik at alle kunne nå den øvste divisjonen på same måte, uansett kva for ein landsdel laga kom frå.
I 1976 klarte Bodø/Glimt å kvalifisere seg til toppserien etter å ha slått Odd Grenland 4–0 på Aspmyra og tap 1–0 mot Lyn på Ullevaal. Som nyopprykt lag oppnådde Glimt seriesølv og cup-sølv i 1977. Lillestrøm tok begge gullmedaljane.
Glimt i hjarta til nordlendingane
Tida på 70-talet var eit eventyr i tilhøve til engasjement og publikumsoppslutning. Ein ting var at Glimt med Harald «Dutte» Berg i spissen sprengte sportslege grenser. Noko heilt anna var stoltheita nordlendingane følte etter kvart som Glimt sette dei sørnorske topplaga på plass. Kvartfinalekampen mot i 1975 samla 12 041 tilskodarar på Aspmyra stadion i ein by som då hadde knappe 30 000 innbyggjarar. Tilskodartalet er enno det største på noko idrettsarrangement i Nord-Noreg den dagen i dag. Etter store kampar blir det sagt at dei to Bodøavisene selde eit par tusen aviser berre i Mo i Rana. VG og Dagbladet hadde fem-seks sider med stoff etter slike kampar.
Innsatsen for regional sjølvkjensle vart heidra av både nordlendingar og trønderar i 1975. Då fekk Glimt det trønderske heidersmerket Olavstatuetten av Trondheimsavisa Adresseavisen som dermed inkluderte Bodø i Midt-Noreg. Nordland fylkeskommune delte ut kulturprisen sin til til cupmeistrane i 1975. Den tydinga Glimt hadde for nordnorsk sjølvkjensle blir oppsummert i Nordnorsk Kulturhistorie, bind 1 slik: «Bodø-Glimt var ei regionalt sak, dei felles symbola til landsdelen på at ein hadde fått oppreisning og oppnått likeverd» (s. 435-436).
Mørke år
Etter toppseriedebuten i 1977 spelte Bodø/Glimt fire sesongar før laget enda sist på 12. plass og rykte ned i 2. divisjon i 1980.
1980-talet var dei mørkaste åra til Bodø/Glimt. Klubben veksla om å spele i 1. divisjon og den regionale 2. divisjonen. Botnåret var i 1984 då Glimt spelte i 3. divisjon, medan veslebror Grand Bodø spelte i 2. divisjon. Lojaliteten til Glimt var likevel enno stor, og det var fleire tilskodarar på Glimtkampane enn på kampane til Grand i divisjonen over.
Eit nytt superlag
Klubben si vandring i mørket slutta i 1991 då Jan Muri overtok trenaransvaret. Bodø/Glimt rykte opp frå andre- til førstedivisjon føre Grovfjord Idrettslag. I 1992-sesongen fekk Glimt Trond Sollied som spelande trenar, klubben vann førstedivisjon og rykte opp til toppserien. I toppseriecomebacket i 1993 gjorde Glimt som i debuten i 1977. Klubben tok seriesølv og tok seg fram til cupfinalen. I motsetnad til 1977-laget klarte 1993-laget å vinne cupfinalen. Cupfinaleseieren sette punktum for tre fantastiske år, Glimt hadde gått frå andredivisjon til seriesølv og cupgull på tre år. Ein prestasjon som ingen har gjort einkvansinne i norsk fotball.
Berg- og dalbane
1990-talet vart eit berg- og dalbane for Bodø/Glimt. Gode prestasjonar eitt år vart gjerne følgt opp med botnstrid året etter. Dette var særleg gjeldande i 1994 og 1996 då Glimt følgde opp seriesølv og -bronse med nesten nedrykk det påfølgjande året.
Trenden frå 1990-talet ser ut til å bli følgt i det nye tusenåret. Dobbelt sølv i serie og cup bak Rosenborg i 2003 vart følgt opp med kvalifiseringspel mot Kongsvinger IL Toppfotball i 2004. I kvalifiseringa tapte Glimt 0–1 på bortebane, men vant sikkert 4–0 heime på Aspmyra veka etter. Dermed vann Glimt samanlagt 4–1 og heldt toppserieplassen endå eit år.
Året etter klarte ikkje Glimt å levere varene godt nok, og enda på jumboplass i Tippeligaen. Nedrykket var eit faktum etter 13 år i det gode selskapet.
Målet for 2006-sesongen var opprykk til Tippeligaen, men sjølv om Glimt kjempa i toppen heile sesongen, enda dei på 5. plass etter ein dårleg haustsesong. Trass i ein sterk stall og mange gode resultat, feilte Glimt ofte på bortebane og tapte avgjerande kampar mot topprivalane. Bodø/Glimt hadde òg store økonomiske problem i 2006, som i vondaste konsekvensen kunne sende klubben ned til 2. divisjon. Dette fekk sportslege konsekvensar då Glimt måtte selje to av dei beste spelarane sine til opprykksrival Bryne midt i sesongen. At laget mista toppscoraren Håvard Sakariassen og kapteinen Cato André Hansen, kan nok ha bidrege til den dårlege haustsesongen.
Før 2007-sesongen vart det ordenen på økonomien og klubben styrkte stallen i alle ledd. Bodø/Glimt hadde ein sterk start på 2007-sesongen og leia serien lenge. På hausten kom klubben inn i ein dårleg periode og tapte ei rekkje bortekampar. Til slutt enda Bodø/Glimt opp på ein skuffande tredjeplass i serien, som likevel gav kvalifiseringsspel til Tippeligaen. Etter å ha slått Odd Grenland 4-2 over to kampar, vart det 12. november 2007 klart at Bodø/Glimt igjen skulle spele fotball på øvste nivået i Noreg, som den første 1. divisjonsklubben sidan år 2000 som har klart å rykke opp gjennom kvalifiseringsspel.
Det vart eit sterkt møte med Tippeligaen i 2008-sesongen, der klubben både slo Rosenborg 1-3 borte og enda på fjerdeplass totalt. Igjen overraska klubben dei etablerte laga som saman med ekspertkommentatorar hadde dømt «nordlændingan» nord og ned føre sesongen. 2009-sesongen gjekk ikkje like bra, og Glimt rykte ned til Adeccoligaen same år, sidan den gong har Glimt spelt i den nest øvste divisjonen.
Resultat sidan 2000
2000: 10. plass i Eliteserien. 2001: 9. plass i Eliteserien. 2002: 10. plass i Eliteserien. 2003: 2. plass i Eliteserien (Sølv).
Granges-Paccot
Granges-Paccot er ein kommune i distriktet Sarine i kantonen Fribourg i Sveits. Kommunen har innbyggjarar  og eit areal på. Kommunesenteret ligg 620 meter over havet.
Fotballklubben Bodø/Glimt
Resultat sidan 2000
2004: 12. plass i Eliteserien Kvalifisering.
2005: 14. plass i Eliteserien Nedrykk til Adeccoligaen.
Granges-Paccot
Kommunen ligg nord for Fribourg til venstre for elva Saane.
Fotballklubben Bodø/Glimt
Resultat sidan 2000
2006: 5. plass i Adeccoligaen.
2007: 3. plass i Adeccoligaen (Opprykk etter kvalifisering).
2008: 4. plass i Eliteserien.
2010: 6. plass i Adeccoligaen.
2011: 5. plass i Adeccoligaen.
Nord-Norsk Meister
Nordnorsk meister: 1930, 1933, 1934, 1939, 1952, 1963, 1964, 1967 og 1969.
Kjende spelarar
Klubben har fostra mange gode fotballspelarar. Harald «Dutte» Berg er utan tvil den største, og kanskje den beste norske spelaren nokonsinne. Han spelte 390 kampar for Glimt, 200 kampar for Lyn, 43 landskamper og fire sesongar (250 kampar) som profesjonell i [[FC den Haag]] i Nederland.
Spelarar som Arne Hanssen, Terje Mørkved, Jahn Ivar «Mini» Jakobsen, Tom Kåre Staurvik, Ørjan Berg og Runar Berg og mange fleire har òg markert klubben. Alle desse har òg spelt for Rosenborg og har bidratt til å bringe denne klubben til toppen i norsk fotball.
Stig Johansen vart den første spelaren som vart profesjonell i utlandet direkte frå Bodø/Glimt (til Southampton i 1996). Etter han gjekk ungguten Trond Fredrik Ludvigsen til Hertha Berlin i 2001 og Bengt Sæternes til Club Brugge i 2002.
Toppscorarar frå 1977 til i dag
Arne Hanssen er den mestscorande Glimtspelaren gjennom tidene, men ein vet ikkje det offisielle talet fordi ein ikkje byrja å halde nøyaktig oversikt før i 1977. Ein trur at Hansen scora til saman over 600 mål for Glimt på 60- og 70-talet. I tillegg var Arne Hansen toppscorar for Rosenborg i 1971 og 1972. I 2007-sesongen scora Thiago Martins 17 mål. Det meste ein Bodø/Glimt-spelar har scora siden Stig Johansen scora 19 i 1995-sesongen, Johansen er med denne prestasjonen den Glimtspelar som har scora flest mål i løpet av ein sesong i toppserien.
Bodø/Glimt sin totale poenghaust i Toppdivisjonen/Eliteserien
Bodø/Glimt er på 15. plass på tabellen over laga med flest poeng over alle år i toppserien, den såkalla maratontabellen. Bodø/Glimt kunne derimot først kvalifisere seg til eliteserien i 1972, medan laga sør for Nordland hadde høve frå 1963.
Kalkmåleri
Kalkmåleri er måleri utført på ein mur som er pussa med kalkmørtel.
Måleriet kan vere påført ein kvitkalka tørr mur, og då er måleriet utført i ein secco-teknikk. Det kan òg vere påført medan murpussen framleis er våt, og blir då kalla freskomåleri. Freskomåleri vart mykje nytta i bygningar i Romarriket, som til dømes funna i Pompeii i Italia syner, og i kyrkjer og andre bygningar i mellomalderen, mellom anna i nordiske steinkyrkjer.
Freskomåleri kan halda seg i hundrevis av år under dei rette tilhøva. Arkeologiske funn syner at dette er ein sers gamal metode for dekorasjon av veggar og murar.
Bakgrunnsstoff
Litteratur
Yell
Yell er ei øy i North Isles i Shetlandsøyane i Skottland. Ho har like under 1000 innbyggjarar og er den nest største av Shetlandsøyane etter Mainland med eit areal på 212 km².
Av viktige bygg på øya finn ein Old Haa of Brough frå 1600-talet i Burravoe. Det var eit handelshus som no er omgjort til eit museum og vitjingssenter.
Arley de Queroz Sandim
Arley de Queroz Sandim er ein tidlegare brasiliansk fotballspelar.
Han spela for klubben Sagan Tosu.
Yell
Geografi
Yell er 31 km lang og opp mot 12 km brei. Mellom øya og Unst ligg Bluemull Sound. Austsida er generelt låg og sandete, medan vestsida er meir steinete med klipper. Ho har sju-åtte viker som dannar naturlege hamner.
Busetnader
Dei fleste busetnadene på Yell ligg ved kysten. Av desse finn ein Burravoe, Mid Yell, Cullivoe og Gloup, samt Ulsta, Gutcher, Aywick, West Yell, Sellafirth, Copister, Camb, Otterswick og West Sandwick.
RS «Bergen»
RS 7 «Bergen» var ei redningsskøyte som vart bygd av Rasmus Rolfsen ved Nyhavns Verft i Bergen. Ho vart sjøsett i juli 1895. RS «Bergen» vart nummer 7 i skøyteregisteret til Redningsselskapet då RS «Frithjof» vart stroken. RS «Bergen» vart bygd med utgangspunkt i Colin Archer sine redningsskøyteteikningar. Skipsbyggarmeister Oluf Joachim Hilmar gjorde ein del endringar i konstruksjonen. Det er usikkert kor stor del av konstruksjonen Hilmar gjorde, om det var nyteikning eller modifisering av Colin Archer sitt arbeid. RS «Bergen» kosta 9986,26 kroner. Ho vart finansiert ved at ti bergensarar gav 1000 kroner kvar. Skøyta vart for det meste stasjonert i Vesterålen og Lofoten.
RS «Bergen» forliste i ein orkan i januar 1907. Etter at ho hadde mist riggen natt til 23. januar vart ho kasta gjennom fleire grunnbrot. Ho enda på eit skjer utanfor Stave på Andøya. Mannskapet vart redda av fire menn som tok seg ut til havaristen i open båt under svært vanskelege forhold. Redningsmennene vart heidra med Medaljen for edel dåd for denne redningsbragda. Dei fekk òg gåver frå Redningsselskapet.
Vraket av RS «Bergen» vart kjøpt av to fangstmenn som ville setje henne i stand. Men før dei fekk gjort noko med henne vart ho totalvrak då ho vart kasta på land i ein ny storm. Den utvendige jarnkjølen vart liggande i fjøra til han var plassert på ein sokkel utanfor ungdomshuset på Stave, til minne om forliset og redninga.
I dei tolv åra RS «Bergen» kryssa på fiskefelta redda ho 133 personar frå ein sikker daude. Ho redda 35 fartøy. 224 fartøy fekk assistanse.
Mannskapet på RS «Bergen» vart heidra med Emile Robins belønning for kryssingssesongen 1905-1906.
Nighthawks at the Diner
Nighthawks at the Diner er det tredje albumet til Tom Waits. Det er eit dobbeltalbum frå 1975 på Asylum Records. Namnet er inspirert av eit måleri frå 1942 av amerikanaren Edward Hopper kalla Nighthawks, men som på folkemunne ofte vert kalla Nighthawks at the Diner.
Albumet vart spelt inn «live» i studio føre eit lite, invitert publikum. Dette gjev plata ein eigen sjarm der Waits fortel historier, vitsar og forklarer sogene om fleire songane mellom fleire av spora på plata. Plata gjev derfor i enno større grad enn dei to førre albuma ein nattleg pianobaratmosfære, men på Nighthawks at the Diner gjev Waits for første gong eit meir humoristisk syn på det nattlege livet på barar og kaféar. Kjærleikssongane frå dei første platene er meir eller mindre borte og ein finn i staden songar om einsame fyrar som på «Emotional Weather Report» og «Better Off Without a Wife».
Songen «Big Joe and Phantom 309» er ei utgåve av songen «Phantom 309» av Tommy Faile og spelt av Red Sovine i 1967.
Innhald
Alle songar er skriven av Tom Waits bortsett frå der anna er notert.
Svein Fjælberg
Sidan han la opp som fotballspelar i 1990 har Fjælberg hatt ulike stillingar i Viking FK.
Klubbspel
Fjælberg spela for tredjedivisjons-klubben Sola FK frå 1976 til -78. Før 1979-sesongen vart han overført til Viking for 45 000 kroner, og var så langt Vikings dyraste signering. Allereie i sin fyrste sesong vart han dobbeltvinnar då klubben vann både seriemeisterskapen og cupmeisterskapen, den siste etter siger i finalen med 2-1 over Haugar.
Fjælberg vann sitt andre seriegull med Viking i 1982-sesongen. Året etter vart han kåra til «Årets spelar» i Noreg. I 1984 spela han sin andre NM-finale då Viking møtte Fredrikstad Fotballklubb. Etter uavgjort i den fyrste finalekampen, måtte Viking reise heim med tap etter omkampen.
Landslagsspel
Fjælberg debuterte på det norske landslaget 26. september 1979 mot Vest-Tyskland i ein kvalifiseringskamp til sommar-OL 1980. Han var med på Noregs lag som deltok i fotballturneringa under sommar-OL 1984 i Los Angeles. 24. september 1986 spela han sin 33. og siste landskamp då Noreg møtte DDR i ein EM-kvalifiseringskamp.
Albumet River Deep – Mountain High
River Deep Mountain High er eit studioalbum av den amerikanske R&B-duoen Ike & Tina Turner. Albumet inneheld songar frå fleire kjelder, fem songar produserte av den legendariske produsenten Phil Spector og sju songar som er eldre innspelingar produserte av Ike Turner. Albumet kom ut på London Records, berre som import i USA, seint i 1966. Etter at den Spector-produserte «I'll Never Need More Than This» kom ut som singel i 1967, vart han lagt til albumet i staden for ein av dei Turner-produserte songane. Den amerikanske utgåva av albumet River Deep - Mountain High kom omsider ut i 1969, på A&M Records.
Fotografiet på omslaget var av Dennis Hopper.
Medverkande på Phil Spector-songar
Desse songane var «River Deep - Mountain High», «Save the Last Dance For Me», «A Love Like Yours», «I'll Never Need More Than This», «Every Day I Have To Cry» og «Hold On Baby».
Kalhovdfjorden
Kalhovdfjorden er ein innsjø i Tinn kommune i Vestfold og Telemark. Innsjøen er ein del av Skiensvassdraget, og har utløpet sitt i elva Mår, som renn ned til Tinnsjå.
Otto Hageberg
Otto Annkjell Hageberg var professor i nordisk litteratur ved Universitetet i Oslo, opphavleg frå Fitjar. Hageberg tok hovudfag med ei oppgåve om Tor Jonsson i 1965. Han arbeidde i hovudsak med nynorske forfattarar og nynorsk skriftkultur, mellom anna Tarjei Vesaas og Olav Duun. Han gav ut fleire bøker, den siste er "Svidd sjel, ein biografi om Ragnvald Skrede".
Hageberg engasjerte seg òg på andre felt, mellom anna som den første leiaren i Foreldreforeninga for MBD-barn, det som i dag er kjend som ADHD-foreninga. Han var svigerfar til Helene Uri.
Kviteseidvatnet
Kviteseidvatnet har dei to tilløpa sine frå vest. Dette frå det vesle vatnet Sundkilen og via «Straumen» frå Bandak. I aust held «Straumen» fram og vatnet spring ut til Flåvatn. På grunn av oppdemminga av Flåvatn (Hogga sluse) er det ingen høgdeskilnad mellom desse fire vatna.
Hirotsugu Nakabayashi
Hirotsugu Nakabayashi er ein japansk fotballspelar.
Han har spela for klubbane Sagan Tosu, Sanfrecce Hiroshima og Fagiano Okayama (2019).
Christian Thommessen
Christian Henrik Thommessen er ein norsk siviløkonom og finansmann fødd i Oslo. Han er son av Anette Thommessen og bror til Olaf Thommessen. Han er gift med Cathrine Thommessen og har tre døtrer.
Thommessen vart fyrst kjend gjennom børseventyret til Media Vision på 1980-talet, men han har òg vore direktør i Norsk Hydro, IBM og Glamox.
Etter at utanriksminister Jonas Gahr Støre hadde arbeidd for kandidaturet hans, vart han sommaren 2006 direktør i FN sitt utviklingsprogram, UNDP, der han skal drive med utvikling av forretning i dei minst utvikla landa i UNDP-satsinga «Growing Sustainable Business».
Rett før han skulle flytte til New York med familien sin sommaren 2006, vart han innblanda i ei båtulukke i Lillesand, der både han og kona vart skadde. Han tilstod i etterkant å ha hatt promille under båtturen. Seinare godtok han ei bot på 50 000 kroner for dette.
Takaaki Suzuki
Takaaki Suzuki er ein tidlegare japansk fotballspelar.
Han spela for klubbane Sagan Tosu og Mito HollyHock.
Le Havre
Le Havre er ein by i Normandie, nord i Frankrike ved Den engelske kanalen og munningen til Seinen. Han har eit folketal på om lag 190 000 innbyggjarar, medan storbyområdet i 1999 hadde 296 773 innbyggjarar.
Byen var anløpshamn for franske passasjerdamparar som gjekk over Atlanterhavet til USA, og byen vert derfor kalla «La Porte Océane». Han er den største byen i Normandie, føre Rouen, og den femte største eksporthamna i Frankrike.
Le Havre har vore på verdsarvlista til UNESCO sidan juli 2005. Byen har eit universitet og ein sterk sportskultur med «Le HAC», den eldste profesjonelle fotballklubben i Frankrike.
Administrasjon
Le Havre er ein kommune og sous-préfecture (underprefektur) i departementet Seine-Maritime, som igjen er ein del av regionen Normandie Den noverande borgarmeisteren i Le Havre er Antoine Rufenacht.
Geografi
Le Havre ligg i nærleiken av byane Montivilliers, Harfleur, Gonfreville-l'Orcher. Elva Seinen skil Le Havre frå Honfleur. I aust ligg Pont de Normandie.
Historie
Byen vart grunnlagd i 1517 med namnet Franciscopolis etter Francis I av Frankrike, og så omdøypt til Le Havre-de-Grâce («Nåden si hamn»). Le Havre tyder rett og slett «hamna». Byen vart bygd for å erstatte dei gamle hamnene i Honfleur og Harfleur, som det var vanskelegare å nytte på grunn av slamavleiring. Historia til byen er tett knytt til hamna. På 1700-talet byrja byen å vekse då handelen frå Vest-India til Frankrike og Europa auka i omfang. På 1800-talet vart byen eit industrisenter.
Byen vart øydelagd under Operasjon Overlord i Normandie under den andre verdskrigen. 5 000 menneske vart drepne, og 12 000 heimar vart totalskadd. Sentrum i byen vart bygd opp att i modernistisk stil av Auguste Perret.
Grolley
Kommunen ligg langs vegen mellom Fribourg og Payerne.
Fanøya
Fanøya eller Fanøy er ei lita øy i øygruppa Batalden som ligg heilt vest i tidlegare Flora kommune, no i Kinn kommune i Vestland fylke. Storleiken på øya er ca. 1 km² stor og består av grusveg og opptrakka turstiar. Næraste by er Florø som ligg ein halvtimes båttur unna.
Fanøy er senteret i Batalden. Her ligg Batalden bedehuskapell (vigsla 23. oktober i 1907 og eigd av bygdefolket), Batalden landhandel og rutebåtkai. Batalden skule vart bygd i ca. 1965, men etter ca 45 år i drift vert skulen nedlagt frå hausten 2010.
Det store sildefisket frå 1820 til 1870 har sett sine spor på øya. Ein kan framleis sjå murane etter saltbuene rundt omkring på øya.
Barbaren Dave
Barbaren Dave (engelsk: Dave the Barbarian) er ein amerikansk teiknefilmserie som er produsert av The Walt Disney Company frå 2004. Serien handlar om ein pysete barbar som heiter Dave og familien hans, og livet deira i det fiktive landet Udrogoth i Mellomalderen. I Noreg vert serien send på Disney Channel.
Den store stjerna
Plata og songen vart ein suksess. 2. desember 1987 kunne avisene melde at Sissel Kyrkjebø hadde slått alle salsrekordar med juleplata si. Same dagen døydde Trygve Hoff.
«Den store stjerna» er med i Norsk salmebok som vart gitt ut i 2013.
Kallungsjåen
Kallungsjåen er eit vatn som ligg helt nordvest i Vinje kommune i Vestfold og Telemark, langs grensa mot Tinn kommune. Vatnet vert drenert via Sletteåi til Vråsjåen, og vidare ut i Grytfjorden i Kalhovdfjorden i Tinn kommune. Systemet, som renn vidare til Tinnsjå, høyrer til Skiensvassdraget.
Polen i Eurovision Song Contest
Polen debuterte i Eurovision Song Contest i 1994 og har delteke 24 gongar. Polens fyrste deltaking enda med ein andreplass, ein av dei sterkaste debutane i Eurovision Song Contest si historie. Polen har enno ikkje vunne Eurovision Song Contest, og dei siste åra har resultata vore relativt svake. I perioden 2004-2011 kvalifiserte Polen seg til finalen berre éin gong, men frå 2014-2017 var Polen i finalen kvart einaste år. I 2016 kom Polen på tredjeplass i telefonrøystinga og enda på ein åttandeplass totalt. Det er det tredje beste resultatet til Polen, og det beste resultatet til Polen sidan 2003. I 2018 til 2021 vart Polen slått ut i semifinalen.
Bakkestorleik
Bakkestorleik (Hill Size, forkorta HS) er ei linje på tvers av bakken på det punktet i unnarennet der tangenten til landeradiusen er 32°.
Etter innføringa av V-stil og endra profil på hoppbakkane, blei K-punktet i mindre grad enn før ein påliteleg målestokk på storleiken på av hoppbakken. Dei siste åra har FIS derfor òg brukt denne nemninga som eit mål på storleiken. Bakkestorleiken kan samanliknast med jurylengda, men er ofte litt mindre.
Polen i Eurovision Song Contest
Historikk
Det er den polske allmennkringkastaren TVP som sender Eurovision Song Contest i Polen, og som vel det polske bidraget til Eurovision Song Contest. Som ein del av den såkalla austblokka, kom Polen fyrst inn i tevlinga etter Berlinmurens fall. I 1994 deltok Polen - saman med Russland, Romania og Ungarn - for fyrste gong i Eurovision Song Contest.
Debuten
Det var landets store songstjerne Edyta Górniak som fekk oppgåva med å representere Polen for fyrste gong. Med balladen «To nie ja!» song ho Polen til ein sterk andreplass, noko som framleis er den beste plasseringa til Polen i Eurovision Song Contest. Górniak var imidlertid nær ved å bli diskvalifisert etter at ho song halve songen på engelsk under generalprøva dagen før finalen. Dette var sendinga som juryane bedømde sine poeng frå, og seks av dei andre deltakarlanda la inn protest mot Polen. Reglane for tevlinga kravde imidlertid at minst halvparten av deltakarlanda, i dette tilfellet 13 land, måtte protestere for at EBU skulle behandle saken. Dimed fekk Polen deltake som planlagt, og Górniak enda på andreplass, bak Irland, som vann tevlinga for tredje år på rad.
Den solide vart etterfølgt av ein rekkje svake plasseringar, og i 2000 og 2002 måtte Polen stå over tevlinga på grunn av dårlege plasseringar åra før. I 2003 hamna Polen på ein sjuandeplass, som til nå er den nest beste plasseringa til Polen. Den gode plasseringa sikra også Polen ein direkte plass i finalen i 2004, men i åra 2005-2011 hadde Polen sin svakaste periode til nå. Berre éin av sju gongar klarte Polen å kvalifisere seg til finalen, og i finalen hamna Polen på nest sisteplass.
Fråvær og retur
Mangelen på suksess gjorde at TVP beslutta å trekkje seg frå Eurovision Song Contest i 2012. Ei anna medverkande årsak var at TVP hadde store kostnadar i samband med produksjonen av tv-sendingane frå fotball-EM i Polen og Ukraina i 2012. Også året etter beslutta Polen å stå over Eurovision Song Contest.
I 2014 var Polen tilbake igjen, og duoen Donatan og Cleo tok Polen tilbake til finalen for fyrste gong sidan 2008. Duoen vart nummer fem i telefonavrøystinga, blant anna med 12 poeng frå Noreg, Irland og Storbritannia. Juryane hadde imidlertid det polske bidraget som nummer 23, og Polen enda samla sett på 14. plass av 26. I 2015 valde TVP artisten Monika Kuszyńska til å representere landet. Kuszyńska vart lam i beina etter ei bilulykke i 2006, og ho vart den fyrste deltakaren som satt i rullestol under framsyninga av eit Eurovision-bidrag.
I 2016 vann Michał Szpak den polske finalen med songen «Color of Your Life», og også han kvalifiserte seg til finalen. Medan juryane plasserte Polen nest sist med berre 7 poeng, var tv-sjåarane rundt om i Europa av ei heilt anna oppfatning. I telefonavrøystinga vart Polen nummer tre, slik at Polen til slutt hamna på ein åttandeplass - den beste plasseringa til Polen på 13 år.
Øyar i Shetlandsøyane
Shetlandsøyane består av kring 300 øyar og skjer. 16 av desse er busette. I tillegg til Shetland Mainland er større øyar Unst, Yell og Fetlar.
Toyoki Hasegawa
Han spela for klubben Sagan Tosu.
Fjellmarikåpe
Planta vert om lag 1 dm høg, og har 5-7-kopla blad som er snaue ovanpå og glinsande silkehåra under. Gulgrøne blomstrar på korte skaft. Blømer kring juni i heiar, enger og snøleger til fjells og ikkje sjeldan i låglandet i mest heile Noreg. Funnen opp til 1760 m i Jotunheimen.
Som hos alle marikåper forplantar også fjellmarikåpa seg ukjønna. Medan dei andre marikåpeartane i Norden står kvarandre svært nær skil fjellmarikåpa seg klart frå desse.
Square Enix
Square Enix Holdings Co., Ltd.(株式会社スクウェア・エニックス・ホールディングス Kabushiki-gaisha Sukuwea Enikkusu Hōrudingusu) er eit japansk føretak som produserer og gjev ut dataspel. Square Enix er mest kjend for rollespelseriane Final Fantasy, Dragon Quest og Kingdom Hearts. Square Enix vart skipa i 2003, som eit resultat av ein fusjonering mellom dei tidlegare konkurrentane Square og Enix. Square Enix eig dessutan dataspelprodusentane Taito Corporation og Eidos Interactive.
Roberto Cezar Lima Acunha
Roberto Cezar Lima Acunha er ein tidlegare brasiliansk fotballspelar.
Han spela for klubben Sagan Tosu.
Gudmund Hernes
Gudmund Hernes er ein norsk sosiolog, forfattar, politikar og tidlegare statsråd for Arbeiderpartiet.
Stalída
Stalída (gresk Σταλίδα) er ein landsby som ligg mellom Mália og Khersónisos på nordkysten av Kreta i Hellas. Han høyrer til kommune Khersónisos.
Gudmund Hernes
Hernes sin sosiologi
Som del av den første Maktutgreiinga utvikla Hernes modellar om makt basert på teoriar om målretta aktørar og med inspirasjon frå ny-klassisk økonomi.
Stalída
Stalída er ein livleg feriestad, og trekker til seg turistar frå mange europeiske land. Det er ein populær stad for barnefamiliar, og ligg 30 kilometer frå Iráklio internasjonale lufthamn, Níkos Kazantzákis.
Gudmund Hernes
Hernes sin sosiologi
I boka Makt og avmakt analyserte Hernes makt først og fremst som basert på eit byte mellom aktørane. Eit system kan t.d. vere sett saman av to aktørar som begge har kvar sin ressurs og der begge har interesse av den andre sin ressurs. Forholdet arbeidstakar - arbeidsgjevar er typisk i så måte der arbeidstakaren har interesse av pengar for å tene til livsopphaldet sitt, medan arbeidsgjevaren har interesse i arbeidaren si arbeidskraft. Ein aktør har makt i høve til ein annan aktør i kva grad den eine er avhengig av den andres ressurs.
Marinaldo Cícero da Silva
Marinaldo Cícero da Silva er ein brasiliansk fotballspelar.
Han spela for klubben Kashima Antlers.
Villgeit
Villgeit (Capra aegagrus) er stamforma til tamgeita. Dyra held til i vestasiatiske fjellområde og er i dag rekna som ein sårbar art.
Gudmund Hernes
Hernes sin sosiologi
I boka Forhandlingsøkonomi og blandingsadministrasjon utvikla Hernes teoriane om makt i ein noko anna retning ved å setje ulike modellar, t.d. marknad, demokrati og byråkrati, opp mot einannan og sjå korleis dei empirisk perverterer kvarandre.
Reaksjonar på Hernes
Hernes sine synspunkt både som forskar og politikar har generert mykje kontrovers opp gjennom tida. På 1970-talet galdt det utforminga av og resultata til Maktutgreiinga. Frå slutten av 1980-talet har det først og fremst vore utdanningspolitikken og dei store reformene i grunn- og vidaregåande skule på 1990-talet (Reform 94 og Reform 97) samt innføringa av nye organisasjonsformer i Høgare utdanning.
Bjarne Fidjestøl
Bjarne Fidjestøl var ein norsk filolog og omsetjar med stilling som professor i norrøn filologi ved Universitetet i Bergen.
Liv
Fidjestøl var fødd i Hægebostad kommune som son av presten Alfred Fidjestøl. Då han var to flytta familien til Luster, der han fekk oppveksten sin. I 1952 busette dei seg på Nærbø på Jæren. Fidjestøl studerte i Oslo før han blei tilsett ved Universitetet i Bergen. Han var tilsett ved Nordisk institutt på UiB frå 1969, som dosent frå 1975 og professor frå 1982 til han døydde brått i 1994. Han redigerte Syn og Segn frå 1969 til 1973 og var representant for universiteta i Norsk Språkråd.
Akademisk virke
Fidjestøl fekk tittelen Cand.philol. ved Universitetet i Oslo i 1966 etter å ha studert russisk, fransk og nordiske språk. Han blei Dr.philos. ved Universitetet i Bergen i 1981 med avhandlinga Det norrøne fyrstediktet.
Fidjestøl studerte eventyr og norrøne soger, men særleg norrøne kvad. Han gjorde mykje arbeid med kenningar og tidfesting av eddadikta.
14. serierunde i Tippeligaen 2013
14. serierunde i Tippeligaen 2013 blei gjennomført med fire kampar laurdag 29. juni og fire kampar søndag 30. juni.
Hauterive i Fribourg
Hauterive er ein kommune i distriktet Sarine i kantonen Fribourg i Sveits. Kommunen har innbyggjarar  og eit areal på. Kommunesenteret ligg 680 meter over havet.
Kommunen vart skapt i 2001 av landsbyane Posieux og Ecuvillens. . I tillegg til desse landsbyane består kommunen av grenda Grangeneuve.
Olaug Svarva
Olaug Johanne Svarva er ein norsk siviløkonom som 17. februar 2006 vart utnemnd til administrerande direktør i Folketrygdfondet etter Rune Selmar.
Ho kom frå stillinga som investeringsdirektør i SpareBank 1 Livsforsikring AS, ei stilling ho hadde hatt sidan 2004. Svarva har utdanning frå Trondheim Økonomiske Høgskole, bachelor og MBA frå Denver i USA og i vaksen alder tok ho utdanning som autorisert porteføljefovaltar ved Norges Handelshøyskole i Bergen. På 1980-talet arbeidde ho for Den norske Creditbank og for Carnegie. Frå 1991 til 2001 hadde ho fleire stillingar i Folketrygdfondet.
Ho er medlem av bedriftsforsamlinga og valkomiteen i Orkla. Ho er også i valkomiteen i Oslo Børs Holding.
’s-Hertogenbosch
’s-Hertogenbosch (ofte berre kalla Den Bosch) er ein kommune og by i Nederland. Han ligg i provinsen Noord-Brabant der han òg er administrasjonssete. Han ligg sør i Nederland, om lag 80 km sør for Amsterdam. Byen har om lag 135 000 innbyggjarar, og med forstader opp mot 200 000. Den kjende Sint-Janskathedraal (Johannes-domkyrkja) ligg her.
Historie
Det offisielle namnet på byen er ei samantrekking av det nederlandske des Hertogen bosch - «skogen til hertugen». Hertugen det er snakk om var Henrik I av Brabant og familien hans hadde i mange hundre år ein stor eigedom nær byen. Han grunnla ein by på nokre skogkledde sanddyner, midt i myr. 26 år gamal gav han 's-Hertogenbosch byrettar og handelsprivelegia i 1185. Dei første skriftlege kjeldene om byen er derimot før frå 1196. Han gjorde dette for å verne sine eigne interesser mot Gelre og Holland. Byen hans vart øydelagd av Gelre og Holland i 1203, men raskt bygd opp att. Rundt 1475 vart det bygd ein mykje større bymur for å verne om den stadig veksande byen. Kunstige vassvegar vart grave ut som vollgraver rundt byen, og vatn frå elvane Dommel og Aa vart nytta.
Fram til 1520 blømde byen og var den nest største byen i dagens Nederland etter Utrecht. Han vart òg eit kultursenter og renessansemålaren Hieronymus Bosch var mellom anna fødd her. I tillegg fekk mange komponistar, som Jheronimus Clibano, opplæring i domkyrkja her. Reformasjonen og stridane dette førte med seg endra snart tilhøva for byen. Han vart eit sjølvstendig bispedøme og under åttiårskrigen valde han Habsburg si side. Kalvinistane prøvde seg på eit kupp, men vart hindra. Byen vart fleire gonger omleira av fyrst Maurice av Orange, statthaldar av Holland, for Dei sameinte Nederlanda. På grunn av dei omliggande myrområda viste det seg særs vanskeleg å ta byen, men han vart til slutt erobra av Frederik Hendrik av Orange i 1629 då han nytta vindmøller til å pumpe bort vatnet rundt byen. Etter ei tre månader lang omleiring måtte byen så overgje seg. I 1672 klarte byen å stå imot hæren til Ludvig XIV av Frankrike. I 1794 gjekk franskmennene til åtak på byen igjen og tok han til slutt etter harde kampar. Byen vart så ein del av Den bataviske republikken.
Frå 1806 vart byen ein del av Frankrike og vart erobra av Preussen i 1814. Året etter vart Det sameinte kongedømet Nederland oppretta og han vart hovudstad i provinsen Noord-Brabant. Byen var overfylt med innbyggjarar på 1800-talet og på grunn av konservative styresmakter i byen, som ikkje ønskte at enno fleire skulle flytte hit, gjekk den industrielle utviklinga tregt. Derfor vart byen etter kvart mindre viktig. Etter den andre verdskrigen vart det lagt fram planar om å modernisere byen, fylle att kanalane og vollgravene og rekonstruere historiske nabolag. Før planane vart sett i verk erklærte styresmaktene byen for eit verna byområde, og dei fleste historiske elementa er derfor bevart i dag.
Verdscupen i skihopping 2008/2009
Verdscupen i skihopping 2008/2009 er den trettiande verdscupen i skihopping som er arrangert. Han begynte den 29. november 2008 i Rukatunturi-bakken i Kuusamo, Finland, og er planlagd slutta den 22. mars 2009 i Letalnica, Planica, Slovenia.
Kuusamo
🇫🇮 Bakkestorleik 142 i Rukatunturi, Finland
29. november 2008
Merknadar:
Trondheim
🇳🇴 Bakkestorleik 131 i Granåsen, Noreg
6. desember 2008
Merknadar:
Eterisk olje
Plantar med høgt innhald av eteriske oljer vert bruka som krydder eller smakstilsetjing i mat og brennevin. Elles inngår eteriske oljer i parfyme og som smakstilsetjing i lækjemiddel. Bortsett frå dei små mengdene som finst i krydder, skal eteriske oljer brukast utvortes.
Ein vinn ut eteriske oljer frå aromatiske plantar. Utvinninga kan til dømes skje ved kaldpressing, destillasjon eller ekstraksjon.
Verdscupen i skihopping 2008/2009
Trondheim
7. desember 2008
Pragelato
🇮🇹 Bakkestorleik 140 i Stadio del Trampolino, Italia
13. desember 2008
14. desember 2008
Kuusamo
! align=left|Rangering !! Lag!! Hopparar !! align=Center|1. (m) !! 2. (m) !! Poeng
Topp ti samanlagt (individuelt)
Renn
P4
P4 er den største kommersielle riksdekkjande radiostasjonen i Noreg. Kanalen sender i det ein kallar det femte riksnettet, eller FM5-nettet, på konsesjon ifrå Kulturdepartementet. Kanalen har hovudkontoret sitt på Lillehammer, med avdelingskontor i Oslo, Bergen og Kristiansand.
Etter å ha sendt i det største kommersielle radionettet i Noreg, FM4, i ti år, mista P4 denne konsesjonen i 2003, og fekk i staden konsesjonen til det noko mindre FM5-nettet. Kanalen hadde i denne samband ei rekkje rettslege tvistar med kanal 4 som skulle overta FM4-nettet frå 1. januar 2004. Eit av resultata av desse tvistane var at Kanal 4 måtte endre namn til Kanal 24.
Til trass for overgangen til et nett med lågare dekkingsgrad har P4 klart å halde på dei fleste lyttarane. Ein reknar med at ca. ein million lyttarar høyrer på stasjonen kvar dag. Dette tilsvarer ein del på ca. 25 prosent (2004). P4 sikra seg dermed mesteparten av den kommersielle reklameomsetnaden i radiomarknaden.
Alfred Hauge
Alfred Hauge var ein norsk forfattar og journalist frå Finnøy kommune i Ryfylke i Rogaland.
Hauge voks opp på Kyrkjøy i Sjernarøy. Han var elev ved landsgymnasa i Bryne og på Voss og tok examen artium i 1935 før han tok lærarskuleeksamen i Oslo 1939. I fleire år arbeidde han som lærar før han i 1951 vart journalist, først i avisa Vårt Land, og så frå 1953 til 1983 i Stavanger Aftenblad.
Hauge hadde bakgrunn frå den kristne lekmannsrørsla. I forfattarskapen sin utvikla han eit kulturope syn, kombinert med stor lojalitet mot sin eigen bakgrunn. Han var oppteken av den norske utvandringa til Amerika. Mellom anna skreiv han ein trilogi om utvandrarpioneren Cleng Peerson. Desse bøkene vart selde i over 100 000 eksemplar.
Alfred Hauge skreiv både på nynorsk og bokmål. Forfattaren Kolbjørn Hauge var ein yngre bror av Alfred Hauge. Ved Sjernarøy kyrkje finst eit minnesmerke over Alfred Hauge.
Anniken
Anniken er ein opphavleg lågtysk variant av det tyske kvinnenamnet Anneken, som er eit diminutiv av Anne. Namnet har dermed tydinga 'vesle Anne', der Anne er avleidd frå det hebraiske (C)hannah som tyder 'gunst' 'nåde'. Namnet kan òg skrivast Anicken, Annikken og Anikken, og finst også i varianten Annika.
Anniken har norsk namnedag den 9. desember, saman med Annette, som òg tyder 'vesle Anne'.
Bruk
Anniken er ein god del brukt i Noreg, med 2 531 brukarar (SSB 2008), men er lite utbreidd utanfor landet. Det kom i bruk på 1940-talet og var mest brukt i åra rundt 1990, då over 0,3 % av jenter fekk dette namnet.
Phil Woods
Philip Wells Woods var ein amerikansk jazz altsaksofonist og klarinettist.
Woods studerte musikk saman med Lennie Tristano på The Manhattan Shcool of Music og The Julliard School. På den tida var hovudinstrumentet klarinett. Etter utdanninga fekk han raskt ry som ein framifrå bebopsaksofonist, eit ry som har vakse seg stort. Sjølv om få vil hevde at han kopierte spelet til Charlie «Bird» Parker, vart han etterkvart kjend som den nye Bird.
Frå 1955 arbeidde han i hovudsak med grupper der han sjølv var leiaren, men han har òg samarbeida med artistar som Charlie Barnet, Jimmy Raney, George Wallington, Dizzy Gillespie, Buddy Rich, Quincy Jones, Benny Goodman, Benny Carter, Thelonious Monk, Billy Joel, og Michel Legrand.
Phil Woods har spelt inn eit stort tal plater, både som leiar og som sidemann. Dei mest kjende bidraga er kanskje altsoloane på Billy Joel sin «Just the Way You Are» og Paul Simon sin «Have a Good Time».
Phil Woods gifta seg med Chan Parker, enka etter Charlie Parker.
Som sidemann
Med Manny Albam Med Kenny Burrell Med Gary Burton Med Ron Carter Med Eddie Costa Med Lou Donaldson Med Bill Evans Med Gil Evans Med Art Farmer Med Dizzy Gillespie Med Stephane Grappelli Med Kenyon Hopkins Med Milt Jackson Med Billy Joel Med Quincy Jones Med Mundell Lowe Med Nellie McKay Med the Modern Jazz Quartet Med Thelonious Monk Med Oliver Nelson Med Lalo Schifrin Med Shirley Scott Med Billy Taylor Med Clark Terry Med Ben Webster
Hiroyuki Omichi
Hiroyuki Omichi er ein tidlegare japansk fotballspelar.
Small Change
Small Change er det fjerde albumet til Tom Waits frå 1976 på Elektra/Asylum Records. Det vart spelt inn i juli 1976.
Albumet består hovudsakleg av rolege pianoballadar, men inneheld òg nokre raskare jazzprega spor som «Step Right Up» og «Pasties and a G-string» der han nærmast rappar fram teksten. Temaet til albumet er einsemd, sakn og drikkeproblem. Waits skildrar ei urban verd med karakterar som er nattmennesker og drukkenboltar, folk ute i kulden og folk med store personlege problem. Settingane inkluderer horer, stripparar og taparar og Waits syng songane med ei sår og ru stemme i lag med piano, ståbass og saksofon. Waits presenterer noko av denne verda med humoristiske tekstar, som på «The Piano Has Been Drinking» og «Bad Liver and a Broken Heart» med tekstlinjer som: Well I got a bad liver and a broken heart,
yea I drunk me a river since you tore me apart,
Valentina Monetta
Valentina Monetta er ein sanmarinsk songar.
Small Change
and I don't have a drinking problem,
Valentina Monetta
Eurovision Song Contest 2008
I 2008 sendte Monetta inn songen «Se non ci sei tu» til Radiotelevisione della Repubblica di San Marino (SMRTV), men vart ikkje vald ut til å representere San Marino i Eurovision Song Contest 2008 i Beograd i Serbia.
Eurovision Song Contest 2012
Monetta vart vald ut av SMRTV til å representere San Marino i Eurovision Song Contest 2012 i Baku i Aserbajdsjan med songen den engelsk- og italienskspråklege songen «Facebook, Uh, Oh, Oh (A Satirical Song)». Songen er skriven av Ralph Siegel, Timothy Touchton og José Santana Rodriguez. 18. mars 2012 vart songen diskvalifisert av Den europeiske kringkastinsunionen (EBU) av di han vart sett på som reklame for Facebook. 22. mars 2012 valde dei ein ny versjon av songen med tittelen «The Social Network Song (OH OH - Uh - OH OH)». San Marino deltok i den fyrste semifinalen 22. mai 2012 og enda på 14. plass med 31 poeng; ti frå Albania, sju frå Moldova, fem frå Aserbajdsjan, fire frå Montenegro, tre frå Italia og to frå Hellas. Landet kvalifiserte seg dimed ikkje til finalen 26. mai 2012. Dette var den beste plasseringa til eit sanmarinsk bidrag sidan landet debuterte i 2008.